**Zöld Munkaterv – A Diákönkormányzat Munkatervének része**

a 2017/2018-as tanévre

**A Zöld Dök tagjai:**

- az osztályok Diákönkormányzati képviselői önként jelentkezhetnek a feladatokra

- a Zöld Dök vezetője az idei évben a Diákönkormányzat diákvezetője és segítő tanára

- a csatlakozás egész évben lehetséges

**Célok:**

- kiemelt cél: az Ökoiskola cím megszerzése

- segíteni a tanulók, szülők, pedagógusok környezettudatos magatartását

- megértetni a környezetvédelem fontosságát – ismerjék és értsék a tanulók a jelenlegi folyamatokat, a problémamegoldó gondolokodásmódot

- iskolánk hagyományainak ápolása – a Diákönkormányzat munkáját segítve

- egészséges életmódra nevelés

- környezettudatos gondolkodás kialakítása

- továbbra is fenntartani és fejleszteni a környező óvodákkal, intézményekkel, szülőkkel való kapcsolatokat

- a tanulók törekedjenek a természet tiszteletére (épített és természeti egyaránt), a felelősség vállalására és a károk megelőzésére.

**Kiemelt feladatok:**

- megemlékezés a „jeles” napokról: Állatok világnapja, Zene világnapja, Víz világnapja, Föld Napja – versenyek, kiállítások és akciók szervezése

- minden tanévben legalább egyszer sport- és egészségnapot szervezünk, ill. segítjük a diákönkormányzat programjait

- kapcsolattartás a sárszentlőrinciekkel, erdei tábor szervezése – Lázár Ervin nyomában

- helytörténet: a tanulók ismerjék meg és védjék épített környezetünk értékeit, lakóhelyükön, de tágabb környezetükben is

- a vízivás fontosságának hangsúlyozása – részvétel a Happy Hét pályázaton

- a természettel, környezetünkkel kapcsolatos kreatív pályázatokon való aktív részvétel

- szelektív hulladékgyűjtés egész évben: papír, kupak, elem, PET palack

- adománygyűjtés a Diákönkormányzattal közösen

- egészséges életmód népszerűsítése

- a programokba lehetőség szerint egyre több szülő és/vagy civil szervezet bevonása a DÖK-kel együttműködve

- könyvtárbővítés szorgalmazása a fenntarthatósággal és a környezetvédelemmel kapcsolatosan is

- az osztályok virágosítása, energiatakarékossága – értékelés és osztályok közötti verseny meghirdetése

- népszerűsíteni az autómentes közlekedést

- tanév végi kerékpáros és vízi táborok népszerűsítése

- a nevelőtestület, szülők folyamatos tájékoztatása az elvégzett munkáról, terveinkről

- az iskola zöldítése – folyamatos feladat

- zöld faliújság (öko-fal) készítése, folyamatos frissítése.

**Munkaterv**

|  |  |
| --- | --- |
| Időpont | Tervezett program |
| 2017 szept. | alakuló gyűlés, zöld őrjárat megalakítása, éves verseny meghirdetése – dekoráció, energiatakarékosság, zöld felületek, tisztaság |
| 2017 szept. | papírgyűjtés meghirdetése, I. félév; kupakgyűjtés meghirdetése (Cseriti) |
| 2017. szept. 15. | Te Szedd! akció – csatlakozás, önkéntes alapon, szülőkkel |
| 2017. szept. vége | a kerületi futó- és kerékpáros fesztiválon való részvétel népszerűsítése, a Családi nap szervezésében való aktív részvétel |
| 2017. okt. 2. | Zene világnapja |
| 2017. okt. 4. | Állatok Világnapja – versenyek, akciók meghirdetése (Rex) |
| 2017. okt.  | Megemlékezések – támogatás: okt. 6., okt. 23.; a dekorációk értékelése |
| 2017. nov. 13-17. | Lázár Napok – támogatás és környezetvédelemmel kapcsolatos feladatok szervezése, lebonyolítása |
| 2017. dec. 13. | Luca-napi vásár támogatása |
| 2017. dec. | Ovis Télapó programjának támogatása |
| 2017 dec.  | támogatás az iskolai és óvodás karácsonyi ünnepségek szervezésében, lebonyolításában; karácsonyi cipősdoboz akció, csokit egy mosolyért, stb. |
| 2018. febr. | farsang – támogatás, segítség a lebonyolításban, dekoráció készítésében (újrahasznosítás) |
| 2018. febr. | papírgyűjtés II. |
| 2018. márc. | megemlékezés márc. 15. támogatása – dekoráció készítése újrahasznosított anyagokból; pénzhét támogatása |
| 2018 ápr. | témahetek támogatása, segítség a lebonyolításban: fenntartahatósági, digitális, saját iskolai, Föld Napi programokban való aktív részvétel, programok szervezése, pl. akadályverseny a Farkaserdőben, szemétszedés, stb. |
| 2018. május | Családi nap az iskoláért – programok szervezése, feladatok kiosztása: ültetés, karbantartás, udvar és belső terek rendezése, stb. |
| 2018 május 3. | Megemlékezés Lázár Ervin születésnapjáról, segítség a kerületi verseny megszervezésében, lebonyolításában, koszorúzás |
| 2018 május vége | a kerületi futó- és kerékpáros fesztiválon való részvétel népszerűsítése; a kerületi Kihívás Napja programjainak szervezésében való segítség |
| 2018. június 1. | Összetartozás Napja – programok szervezése, támogatás |
| 2018. június | iskolai sport- és egészségnap programjainak szervezése, segítség a lebonyolításban |

Budapest, 2017. szeptember 1.

…………………………………. ………………………………….

 Pál Lászlóné Keszeli Zoltánné

 Intézményvezető Diákönkormányzatot segítő tanár

 ………………………………………

 Diákönkormányzatot vezető diák